**С Т Р А Т Е Г И Я**

**З А Р А З В И Т И Е**

**НА ОСНОВНО УЧИЛИЩЕ**

**„ЛЮБЕН КАРАВЕЛОВ“ – СВИЛЕНГРАД**

**ЗА ПЕРИОДА**

**2025 - 2030 ГОДИНА**

**Стратегията за развитие на училището за периода 2025/2030 е приета на заседание на Педагогическия съвет с Протокол №11/12.04.2025 г. и утвърдена със заповед № 217 / 12.09.2025 г.**

**Нов план за действие и финансиране са приети с Решение на Педагогическия съвет с Протокол № 12/13.09.2025 г.**

1. **АНАЛИЗ И ОЦЕНКА НА АКТУАЛНОТО СЪСТОЯНИЕ НА ОУ „ЛЮБЕН КАРАВЕЛОВ“ – СВИЛЕНГРАД**

Настоящата Стратегия за развитие на ОУ „Любен Каравелов“ – Свиленград е разработена на основание чл. 70, чл. 263, ал.1, т.1 от ЗПУО и чл. 7 от ЗФУКПС. Обхваща периода от 2025 до 2030 година и се актуализира при необходимост.

Стратегията за развитие очертава в дългосрочен план пътя и насоките за развитие, основните тенденции, цели, задачи и приоритети в дейността на училищната институция, както и ресурсите, с които училището ще постигне нейното изпълнение.

Стратегията за развитие на училището се основава на приоритетите, целите и стандартите, заложени във всички действащи законовите нормативни документи към момента на изготвянето й.

В центъра на процеса на образование, възпитание и социализация се поставя детето с неговите заложби, интереси и потребности. Очакваният резултат от прилагането на Стратегията е да се постигне по-високо качество на образованието в Основно училище „Любен Каравелов“ на базата на непрекъснатото самоусъвършенстване и квалификация на колегията, за създаване и прилагане на иновации в полза на развитието на всеки ученик.

С реализирането на стратегията ще се отговори на очакванията на всички участници в образователния процес:

* **учениците** – създаване на оптимални условия за обучение, възпитание и развитие на всеки ученик съобразно индивидуалните му способности и потребности чрез изграждане на образователно пространство, в което всеки ученик да намери себе си, да почувства и съпреживее ситуация на успех в процеса на своето обучение;
* **родителите** – удовлетворяване на очакванията за съвременна организация на образователния процес и постигане на по-високо качество и резултати от училищното образование;
* **обществото и пазара на труда** – изграждане у учениците на социално-значими жизнени ценности, професионално-личностни компетенции, които да отговарят на потребностите на обществото;
* педагогическите специалисти – формиране у учителите на нагласа за непрекъснато образование, саморазвитие и самореализация.

**1. Характеристика на училището**

Основно училище „Любен Каравелов“ – Свиленград е общинско средищно училище. В него се обучават деца от Свиленград и селата Момково, Георги Добрево, Мезек и Сива река.

Броят на учениците в дневна форма на обучение за учебната година, в която е разработена Стратегията, е 119 (относително устойчив през последните три години), разпределени в 7 паралелки от 1 – 7 клас. Целодневна организация на учебния ден се осъществява за 74 ученици от 1 – 7 клас. Б Има 7 ученици със СОП. В индивидуална форма не са записани ученици. В самостоятелна форма се обучават 32 ученици.

В училището е създадена добра система на организация на всички видове дейности, съгласуваност и отчетност на резултатите.

Правилното планиране на образователната дейност, умелото ѝ осъществяване и контрол допринасят за усъвършенстване качеството на организацията, структурата и методиката на обучение в училището.

Общият среден успех на училището за учебната 2024/2025 година е 4.26.

Педагогическите специалисти и учениците се включват активно в образователни, културни и социални инициативи, организирани на училищно, общинско, областно и национално ниво.

Осъществяват се дейности, свързани както с образователната дейност, така и широк спектър от занимания по интереси.

Приоритет в дейността на училището е качественото обучение по всички учебни предмети и постигане на добри резултати на НВО в IV и VII клас, които са съизмерими с резултатите на местно и национално ниво,

1. **АНАЛИЗ НА ВЪНШНАТА СРЕДА (PEST АНАЛИЗ)**

Училището като институция функционира в условията на променяща се среда, която оказва силно влияние върху мотивацията за учене, а също така и върху поведението на учениците.

Анализ на тенденциите на външната среда

|  |  |  |
| --- | --- | --- |
| **среда** | **тенденции** | **последствия** |
| политическа | ЗПУО – образованието е национален приоритет. | Качествена промяна във философията на образователната система: нова образователна структура, организацията на обучение, гъвкавост и свобода на учебните планове и програми, ново отношение към ученика и учителя и неговата квалификация и кариерно израстване, оптимизирана система на оценяване, форми за цялостна и индивидуализирана подкрепа на учениците и др. |
| икономическа | Социални неравенства -ниски доходи на семействата, безработни родители. | Ученици напускат училището –семействата заминават в чужбина.  Недостатъчна материална осигуреност на ученика. |
| социална | Влошаване на демографските показатели. | Ниска заинтересованост на родителите. Намаляване броя на учениците.  Нарастване на социалните различия между учениците. Ниска мотивация за учене.  Негативно отношение към училището. |
| технологична | Подобряване на технологичното обезпечаване на образованието: ИКТ, интернет, електронни ресурси. | Промяна във визията и съдържанието на педагогическите технологии. Добра материална база, съдържаща условия за повишаване на качеството ефективността на образователния процес. |
| законова | ЗПУО и държавни образователни стандарти | Осигуряване на прозрачност и предвидимост на политиките, които се предприемат в системата. Постигнат е разумен баланс между нормативността (рамката), овластяването и свободата на отделните участници в процеса на училищното образование – училището, учителите, родителите, учениците. |

**ИЗВОДИ:**

Като цяло въздействието, което оказва външната среда върху българското училище, е неблагоприятно. Най-силно изразени негативни фактори са икономическата и социалната среда, които имат определящо значение за образователната система. Прогнозите за тяхното развитие и влияние са нееднозначни и са взависимост от външни и вътрешно-политически фактори. При тази неопределеност е трудно да се предвиди тенденцията в развитието им. Може обаче да приемем на базата на сегашното им състояние, че те ще запазят негативното си въздействие върху образователната система.

1. **АНАЛИЗ И ОЦЕНКА НА СЪСТОЯНИЕТО НА УЧИЛИЩЕТО (SWOT-АНАЛИЗ)**

Целта на SWOT-анализа е да се определи състоянието на училището като система.

* **Силни страни:**
* Квалифицирани учители
* Интерактивни методи на обучение, използване на ИКТ
* Извънкласни дейности, съобразени с интересите, желанията и потребностите на учениците
* Възможности за изява на училищно, регионално, национално и международно ниво
* Създаване на приятелска среда
* Добра материална база
* Работа по проекти
* Ефективно целодневно обучение I - VII клас
* Безплатни закуски и млечни продукти I - IV клас
* Безплатни учебници I - VII клас
* Извършване на дейности по превенция на ранното напускане
* Координация и обмен на информация между класни ръководители и ръководство на училището
* Работа в екипи, учейки се на взаимно разбирателство и толерантност
* **Слаби страни**
* Недостатъчна мотивация на учениците, продиктувана от досегашната образователна система
* Недостатъчна четивната грамотност и необходимост от подобряване на аналитичното мислене у учениците
* Недостатъчна роля на ученическото самоуправление за създаване на подкрепяща среда за ученици, застрашени от отпадане
* Недостатъчно мотивирани учители за справяне с проблема
* Ниска заинтересованост на родителите на учениците и непосещаемост на обявените родителски срещи
* **Опасности и рискове**
* Намаляване на броя на учениците поради демографски и други фактори.
* Необходимост учебният процес да се осъществява в условията на епидемична и пандемична обстановка.
* Пренебрегване на възпитателната функция на семейната среда от някои родители.
* Икономическа миграция на родителите, водеща до непълноценност на семейната среда.

**ИЗВОДИ:**

Анализът показва, че релацията „силни страни – възможности“ има по-голяма тежест, което определя стратегия за развитие, насочена към затвърдяване и развитие на завоюваните позиции и разкриване на нови перспективи

1. **ПРИОРИТЕТИ В РАЗВИТИЕТО НА ОСНОВНО УЧИЛИЩЕ „ЛЮБЕН КАРАВЕЛОВ“**
2. ***МИСИЯ НА УЧИЛИЩЕТО***

* Поддържане на добро качество и ефективност на цялостния образователен процес в съответствие с изискванията на ЗПУО, както и на всички поднормативни актове, за да отговорим на предизвикателствата на времето, в което живеем.
* Осигуряване на всеки ученик на езикова и функционална грамотност във всички области на училищния и обществения живот.
* Придобиване на необходимите знания и умения при изучаване на информационните технологии и тяхното практическо приложение в образователния процес и личностното развитие и усъвършенстване.
* Изграждане на личности със стабилна ценностна ориентация, с ясна представа за изконните човешки добродетели, съхраняващи най-доброто от българския национален характер, с добра основа по всички учебни дисциплини, необходима за успешната им адаптация към изискванията на следващите образователни степени, адекватни в променящите се социални условия.
* Усвояване и формиране на общочовешки и национални ценности, развитие на индивидуалността и стимулиране на творческите заложби.
* Развиване и поддържане на физическата дееспособност и подготовка за активен и здравословен начин на живот на младите хора.
* Създаване на подходяща мултикултурна приобщаваща и подкрепяща среда за учениците в неравностойно социално положение, децата със СОП и в социален риск, учениците от малцинствените етнически групи и други.
* Прилагане на иновативни подходи.

1. ***ВИЗИЯ НА УЧИЛИЩЕТО***

**Училището** ще запази своя облик и традиции. То ще се развива като училище в два етапа на основна образователна степен:

- начален етап: 1. – 4. клас;

- прогимназиален етап: 5. – 7. клас, съгласно новата образователна структура.

* Постигането на качествен образователен процес ще бъде реализирано с помощта на квалифицирани педагози, които имат съвременно мислене и могат успешно да приложат държавните стандарти на новия ЗПУО.
* С автономията, която ни позволява новият ЗПУО, ние ще разработим съвременни програми за факултативни и избираеми форми за придобиване на компетентности в съответствие с потребностите и интересите на учениците.
* Ще продължим да осъществяваме целодневна организация на учебния и възпитателен процес като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.
* Усъвършенстване на професионалните умения на педагогическия колегиум; обособяването му като екип от високо отговорни личности, проявяващи толерантност, загриженост и зачитане на човешкото достойнство; прилагане на творческо и критично мислене в осъществяване на учебно-възпитателния процес за утвърждаване на младия човек като гражданин на България и света.
* Училището се стреми да формира знания и личностни умения у учениците за активно взаимодействие със социалната среда, уважение към гражданските права и отговорности, противодействие срещу проявите на агресия и насилие.

1. ***ДЕВИЗ НА УЧИЛИЩЕТО:* “Уча днес за по-добро утре!“**
2. **ЦЕННОСТИ И ПРИОРИТЕТИ В РАЗВИТИЕТО**

* Осигуряване на реда и дисциплината в УВП.
* Изграждане на нов имидж на учителя, чрез подобряване на квалификационната му дейност.
* Повишаване ефективността на ОВР чрез подобряване организацията на учебния процес и повишаване професионалната подготовка, компетентност и квалификация на педагогическите кадри.
* Подобряване на вътрешно училищната квалификационна и методическа дейност.
* Координация и сътрудничество в работата на педагогическия съветник, класните ръководители, учителите и родителите, социалните институции, общественици и специалисти по проблемите на формирането на учениковата личност.
* Опазване живота, здравето и достойнството на учениците.
* Задоволяване на специфичните интереси и потребности на учениците чрез разширяване и ефективно използване на наличната материално-техническа база (МТБ).
* Показване практическата приложимост на учебното съдържание и поставяне на ученика в активна позиция по отношение на знанията и изграждането на по-добра мотивация за учене;
* Издигане нивото на учениковия и учителски труд, чрез подобряване на условията на обучение и труд. По-широко изпозване на съвремените методи и новите технологии. Осъвременяване на нагледните средства.
* Издигане на качествено ниво ангажираността на учениците в процеса на тяхното развитие – екологично възпитание, здравно възпитание и гражданско образование.
* Дейности по формиране и развитие на социалните качества у децата – умения за работа в екип, толерантност, съпричастност.
* Стимулиране творческите изяви на учениците и участията им в конкурси, фестивали и др.
* Спортните дейности, училищните турнири, състезанията и други да се използват като възможности за превенция срещу нетолерантността, насилието, агресията, употребата на цигари, алкохол и наркотици.
* Привличане и приобщаване на родителската общност за активно участие в решаване на училищните проблеми и утвърждаване на училищното настоятелство (УН) като орган, подпомагащ цялостната УВР.
* Развитието на създаденото доверие между ученици, учители, училищно ръководство и родители - с цел положителна промяна в отношението към институцията училище.
* Участието и класирането на ученици в национални състезания, конкурси и олимпиади като доказателство за качеството на труда на техните учители.
* Добрите изяви на децата в областта на изобразителното изкуство, музиката и спорта да получават признание в прояви на общинско, областно и национално ниво.
* Участие и работа на училището в национални програми и проекти:
* Участие в национални програми на МОН .
* Непрекъснатото обогатяване на материалната база, свързано с навлизането на информационните технологии в обучението и административното обслужване на училището
* Утвърждаването на мултимедиите в УВП, както от страна на учителите, така и на учениците, повишава интереса на децата и качеството на обучението.

1. **СТРАТЕГИЧЕСКИ ЦЕЛИ**

Ефективността от цялостната дейност на Основно училище „Любен Каравелов“ – Свиленград е резултат от адекватно поставени цели и успешната им реализация. Динамиката на съвременния свят изисква знаещи и можещи личности, усвоили уменията, отговарящи на нуждите на XXI век. Това предопределя и основните стратегически цели на училището за бъдещо развитие да бъдат свързани с повишаване на авторитета му чрез изградена единна и ефективна система за управление, която да осигури добро качество на образованието и превръщането на институцията в търсена и конкуретноспособна.

Стратегическите цели на Основно училище „Любен Каравелов“ са ориентирани към постиженията на образователните политики в страната ни и тези от Европейския съюз. Отчитат се националните традиции, регионалните тенденции и общинските политики на българското образование.

Същевременно се взимат под внимание актуалното състояние и потребностите на човешките ресурси и нуждата им от подкрепа, както и ролята на училището като обществен фактор в системата на образователните институции в общината и региона.

**СТРАТЕГИЧЕСКА ЦЕЛ 1**: Повишаване на качеството и ефективността на образователния процес чрез личностно-ориентирания подход и стимулиране на развитието, творческите заложби и потенциала на всеки ученик. Създаване на подходяща среда, осигуряваща модерно образование и увереност за бъдещето.

**СТРАТЕГИЧЕСКА ЦЕЛ 2:** Поддържане на оптимална организация на управлението, чрез която училището да продължи мисията си на значим образователен център.

**СТРАТЕГИЧЕСКА ЦЕЛ 3:** Привличане на ресурси от общността и външната среда, участия в национални и международни програми и проекти и тяхното реализиране.

**СТРАТЕГИЧЕСКА ЦЕЛ 4:** Периодично обновяване на материалната и технологичната база на училището, подпомагаща осъществяване на съвременен образователен процес.

**ОПЕРАТИВНИ ЦЕЛИ**

Оперативните цели произтичат от стратегическите цели и принципите на училищното образование, както и от областите на наблюдение за изградена система за управление на качеството на образователната институция:

1. Управление на институцията

2. Управление на средата

3. Управление на образователния процес

4. Управление на процеса на възпитание и социализация

5. Партньорство и сътрудничество на заинтересованите страни

С приоритет при изпълнение на дейностите по оперативните цели се извежда

мотивацията на целия екип от заинтересовани страни за постигане на общата стратегическа цел, обвързана с повишаване качеството на образование в Основно училище „Любен Каравелов“.

***ОПЕРАТИВНА ЦЕЛ 1:*** Разработване и утвърждаване на единна и непротиворечива система за ефективно управление на училището.

***Дейност 1.*** Изграждане на Система за осигуряване качество на образованието

***Дейност 2.*** Инвестиции в образованието и финансови ресурси

***Дейност 3.*** Квалификационна дейност

***Дейност 4.*** Нормативно осигуряване.

***ОПЕРАТИВНА ЦЕЛ 2:*** Изграждане на училищен механизъм за адаптиране на ученика към училищната среда.

***Дейност 1.*** Индивидуална среда на ученика.

***Дейност 2.*** Изграждане на училището като социално място.

***Дейност 3.*** Актуализиране и поддържане на вътрешна информационна система за разпространяване на информация, свързана с дейността на училището.

***ОПЕРАТИВНА ЦЕЛ 3:*** Управление на образователния процес чрез внедряване на ефективна система за обучение и учене, ориентирана към мислене.

***Дейност 1.*** Учебна дейност.

***Дейност 2.*** Оценяване и самооценяване.

***Дейност 3.*** Изграждане на позитивни взаимоотношения ученик – учител; ученик – ученик.

***Дейност 4.*** Повишаване резултатите от обучението.

***Дейност 5.*** Надграждане на знания и умения.

***Дейност 6.*** Реализиране на високи педагогически постижения.

***ОПЕРАТИВНА ЦЕЛ 4:*** Изграждане на училищни политики за възпитание и

социализация на учениците.

***Дейност 1.*** Реализация на политики и мерки, свързани с възпитанието и социализацията на учениците.

***Дейност 2.*** Инициативи по основни направления на възпитателната дейност.

***ОПЕРАТИВНА ЦЕЛ 5:*** Партньорство и сътрудничество. Разработване и утвърждаване на система от специални мерки за училищно партньорство, създаваща социална ангажираност и отговорности на педагогическите специалисти при работа с родители, ученици и общественост.

***Дейност 1.*** Партньорство между преките участници в училищното образование.

***Дейност 2.*** Външно партньорство.

Конкретните дейности за реализация на стратегическите и оперативните цели следва да бъдат описани и актуализирани в Годишния план за дейността на Основно училище „Любен Каравелов“ за съответната учебна година.

1. **АДМИНИСТРИРАНЕ**

Постигането на стратегическите и оперативните цели за четиригодишния период е обвързано с Плана за изпълнение на дейностите, в който са посочени приблизителната стойност и източниците на финансиране.

Планът е разработен на базата на обобщен анализ на силните и слабите страни на училището и установените потребности в сферата на качеството на образователния процес. Част от предвидените мерки и дейности за постигане на оперативните цели не изискват финансиране. Те са обвързани от активната намеса на човешкия фактор чрез осъществяването на меки мерки, политики и дейности.

Дейностите, които предполагат финансови средства, се осигуряват от: делегирания бюджет на училището; целеви средства от първостепенния разпоредител с бюджета – кмет на община Свиленград; собствени средства; средства от проекти и програми, финансирани от ЕС и др.

Финансирането от делегирания бюджет се определя спрямо броя на учениците за съответната учебна година, Закона за публичните финанси, чл. 4 от Наредбата за финансирането на институциите в системата на предучилищното и училищното образование.

1. **ПЛАН ЗА ДЕЙСТВИЕ С ФИНАНСИРАНЕ:**

|  |  |  |  |
| --- | --- | --- | --- |
| **№** | **Дейност** | **Финансиране** | **Срок** |
|  | Изработване и утвърждаване на цялостна концепция за провеждане на образователния процес – учебен план и програми, Етичен кодекс, професионални учебни общности и комисии, план-прием, целодневно обучение. | делегиран бюджет | До началото на всяка учебна година |
|  | Обновяване и оборудване на класните стаи и кабинети | делегиран бюджет и външно финансиране | До началото на всяка учебна година |
|  | Достъп до интернет и монтиране на мултимедия във всяка класна стая и кабинет. | финансиране по  програми на МОН |  |
|  | Обновяване на специализираните кабинети | делегиран бюджет и програми на МОН | До началото на всяка учебна година |
|  | Обновяване на фоайе и коридори. | делегиран бюджет | До началото на всяка учебна година |
|  | Ремонт на външни спортни площадки, изграждане на съоръжения за различни видове спорт. | Финансиране по ЕСФ – Община Свиленград | **-** |
|  | Ремонт на физкултурния салон и саниране на сградата. | Финансиране по ЕСФ – Община Свиленград | **-** |
|  | Участие в квалификационни форми на педагогическия състав. | делегиран бюджет | постоянен |
|  | Разработване, спечелване и реализиране на национални и европейски проекти. | Фондове на ЕС, община, дарения | постоянен |
|  | Участие в проекти на МОН | Финансиране от програмата | всяка учебна година |
|  | Провеждане на вътрешни квалификационни обучения на учители. | Смесено финансиране | всяка учебна година |
|  | Повишаване на квалификацията на  педагогическите кадри чрез извънучилищна квалификационна дейност. | Финансиране от програмата | постоянен |
|  | Материално стимулиране чрез диференцирано заплащане на труда по определени критерии. | делегиран бюджет | всяка учебна година |
|  | Поощряване на иновационното мислене на учителите. Създаване на вътрешноучилищна система за тяхното морално стимулиране и мотивиране. | делегиран бюджет | всяка учебна година |
|  | Участие в обсъждане на училищни проблеми, в които учениците са заинтересована страна. | Смесено финансиране | постоянен |
|  | Създаване на форми за ранно кариерно  развитие и израстване на учениците. | Смесено финансиране | постоянен |
|  | Организиране и осигуряване участието на талантливи ученици в извънучилищни форуми: олимпиади, състезания, семинари, чествания, конференции, медийни изяви. | Смесено финансиране | постоянен |
|  | Целенасочена и ефективна кадрова политика. Разработване на вътрешни критерии за кадрова политика на основата на съпричастността и личния принос за изпълнение на мисията и целите на училището | делегиран бюджет | всяка учебна година |
|  | Формиращо оценяване и самооценяване. | делегиран бюджет | всяка учебна година |
|  | Контрол по изпълнение на ДОС. | делегиран бюджет | всяка учебна година |
|  | Прозрачност и откритост в управленската дейност. | делегиран бюджет | всяка учебна година |
|  | Популяризиране на училищната дейност в официалната интернет страница на училището, социалните мрежи, местни и национални медии. | Смесено финансиране | постоянен |
|  | Обогатяване и актуализиране на използваните ИКТ в процеса на обучение | Смесено финансиране | постоянен |
|  | Привличане на партньори за участие в  проекти.Поддържане на партньорските отношения и търсене на нови активнопартниращи организации. | Смесено финансиране | постоянен |
|  | Професионална и материална подкрепа на ученически инициативи. Мотивиране на родители за участие в училищни и извънучилищни мероприятия. | Смесено финансиране | постоянен |
|  | Разработване и реализиране на национални и европейски проекти. | Смесено финансиране | постоянен |
|  | Продължаване на работата по  Национални програми и проекти. | Финансиране от програмата | постоянен |
|  | Продължаване на традицията за провеждане на благотворителни Коледни и Великденски акции | Дарения | всяка учебна година |
|  | Провеждане на вътрешноучилищни състезание и участие в национални състезания (БЧК; Гражданска защита) | Делегиран бюджет, самофинансиране | през всяка учебна година |
|  | Провеждане на традиционен училищен спортен празник, участия в районни и общински спортни състезания | Делегиран бюджет, 129 ПМС постоянен |  |
|  | Дейност на специализирани кабинет за  приобщаващо и подкрепящо образование. | Финансиране от програмата | постоянен |

Предвижда се актуализацията на плана към **Стратегията** да се извършва при необходимост или на всеки две години. Мониторингът по изпълнение на предвидените в плана дейности е приоритет на ръководството на училището с активното участие на Обществения съвет като орган за граждански контрол.